หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 31 ม.ค.60
31 ม.ค. 2560

บล.ธนชาต ระบุในบทวิเคราะห์ (31 ม.ค.) แนะนำหุ้นที่น่าสนใจทางเทคนิคช่วงบ่าย 
PYLON “ซื้อ” ราคาหุ้นดีดตัวขึ้นทดสอบกรอบการพักฐานคู่ขนาน พร้อมปริมาณการซื้อขายหนาแน่น สอดคล้องกับเครื่องมือ MACD กลับมาตัด Signal ขึ้นเป็นบวกอีกครั้ง หากทะลุผ่าน 13.20 บาทได้ จะเป็นจังหวะซื้อเก็งกำไรตาม มีแนวต้านแรกที่ 13.60 บาท ผ่านได้มีเป้าหมายถัดไปตามกรอบที่ 14.20 บาท
EASON “ซื้อ” ราคาหุ้นแกว่งพักตัวสร้างฐานที่แนวเส้นค่าเฉลี่ยระยะสัปดาห์ ขณะที่เครื่องมือ ADX ชี้ขึ้นและเส้นค่าเฉลี่ยยังทำ Golden Cross ต่อเนื่อง เป็นจังหวะซื้อเก็งกำไร มีแนวต้านแรกที่ 4.78 บาท และถัดไปที่ 4.90 บาท